మనీ లాండరింగ్కు సహకరిస్తే వేటే: సిబిడిటి న్యూఢిల్లీ: పెద్ద నోట్ల రద్దు తర్వాత బ్యాంకుల్లో పెద్ద మొత్తంలో నగదు డిపాజిట్ చేసిన వారిని వేధించవద్దని కేంద్ర ప్రత్యక్ష పన్నుల బోర్డు (సిబిడిటి) ఆదాయ పన్ను (ఐటి) శాఖ అధికారులను కోరింది. వారిని భయపెట్టడం, హెచ్చరించడం లేదా షోకాజ్ నోటీసులు జారీ చేయడం వంటివేవీ చేయవద్దని స్పష్టం చేసింది. అయితే అక్రమ నగదు లావాదేవీలకు, పన్నుల ఎగవేతకు తోడ్పాటు, డొల్ల కంపెనీల్లోకి నిధుల బదిలీకి తోడ్పడడం వంటి వారి విషయంలో మాత్రం కఠినంగా వ్యవహరించాలని కోరింది. పెద్ద నోట్ల రద్దు తర్వాత తగిన ఆదాయ వనరులు లేకపోయినా చాలా మంది తమ బ్యాంకు ఖాతాల్లో రూ.5 లక్షలకు మించి డిపాజిట్ చేశారు. అప్పటి వరకు లెక్కలు చెప్పని నగదు లేదా ఇతరుల నల్లదనం కొన్ని ఖాతాల్లోకి చేరిందని ఐటి శాఖ భావిస్తోంది. దీంతో ఇంత నగదు మీకు ఎలా అందిందో చెప్పాలని ‘ఆపరేషన్ క్లీన్ మనీ’ కింద ఐటి శాఖ దాదాపు 18 లక్షల మందికి నోటీసులు జారీ చేసింది. ఇందులో ఇప్పటికే ఐదు లక్షల మంది సమాధానం ఇచ్చారు. మిగతా వారి నుంచి కూడా మర్యాదగా వ్యవహరిస్తూ సమాధానాలు రాబట్టాలి తప్పించి ఏమాత్రం బెదిరింపులు, హెచ్చరికల జోలికి పోవద్దని సిబిడిటి ఐటి శాఖను కోరింది.
manee landaringku sahakariste vete: sibiditi newdhilly: pedda notla raddu tarvaata byaankullo pedda mottamlo nagadu depazit chesina vaarini vedhinchavaddani kendra pratyaksha pannula bordu (sibiditi) aadaaya pannu (aiti) saakha adhikaarulanu korindi. vaarini bhayapettadam, heccharinchadam leda shokaj notisulu jaarii cheyadam vantiveevi cheyavaddani spashtam chesindi. ayithe akrama nagadu lavadevilaku, pannula egavetaku thodpaatu, dolla companylloki nidhula badileeki todpadadam vanti vaari vishayamlo maatram kathinamgaa vyavaharinchaalani korindi. pedda notla raddu tarvaata tagina aadaaya vanarulu lekapoyina chala mandi tama byaanku khaataallo roo.5 lakshalaku minchi depazit chesaru. appati varaku lekkalu cheppani nagadu leda itarula nalladanam konni khaataalloki cherindani aiti saakha bhaavistondi. deentho inta nagadu meeku ela andindo cheppaalani ‘aperation cleen manee’ kinda aiti saakha daadaapu 18 lakshala mandiki notisulu jaarii chesindi. indulo ippatike aidu lakshala mandi samadhanam icharu. migata vaari nunchi kuudaa maryaadagaa vyavaharistuu samaadhaanaalu rabattali tappinchi ematram bedirimpulu, heccharikala joliki povaddani sibiditi aiti saakhanu korindi.